CELEX: 32013R0709
Language: mt
Date: 2013-07-24 00:00:00
Title: Regolament ta’ Implimentazzjoni tal-Kummissjoni (UE) Nru 709/2013 tal- 24 ta’ Lulju 2013 li jemenda r-Regolament (UE) Nru 717/2010 dwar il-klassifikazzjoni ta' ċerti prodotti fin-Nomenklatura Magħquda

25.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 200/12
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 709/2013
   tal-24 ta’ Lulju 2013
   li jemenda r-Regolament (UE) Nru 717/2010 dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment l-Artikolu 9(1)(a), tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 717/2010 (2) ikklassifika hekk imsejjaħ “sensur tat-temperatura tal-gass tal-egżost” taħt il-kodiċi NM 8533 40 10 bħal resistors varjabbli oħrajn.
            
         
               (2)
            
            
               Il-prodott ikklassifikat fir-Regolament (UE) Nru 717/2010 għandu jitqies bħala resistor fiss għaliex ir-reżistenza tiegħu mhix varjabbli minn sistema ta' kontroll, iżda tiddependi biss fuq it-temperatura. Huwa għalhekk meħtieġ li tinbidel il-klassifikazzjoni tal-prodott għall-kodiċi NM 8533 21 00.
            
         
               (3)
            
            
               Ir-Regolament (UE) Nru 717/2010 għalhekk għandu jiġi emendat skont dan.
            
         
               (4)
            
            
               Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-Anness mar-Regolament (UE) Nru 717/2010 hu ssostitwit bit-test li jinsab fl-Anness ma' dan ir-Regolament.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax mar-Regolament (UE) Nru 717/2010, tista' tibqa’ tiġi invokata għal perjodu ta' tliet xhur mid-dħul fis-seħħ ta' dan ir-Regolament skont l-Artikolu 12(6) tar-Regolament tal-Kunsill (KEE) Nru 2913/92 (3).
   Artikolu 3
   Dan ir-Regolament jidħol fis-seħħ fl-għoxrin jum wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu, u japplika direttament fl-Istati Membri kollha.
      Magħmul fi Brussell, l-24 ta’ Lulju 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 210, 11.8.2010, p. 24.
   
      (3)  ĠU L 302, 19.10.1992, p. 1.
   
      ANNESS
      
         
            “ANNESS
            
                        Deskrizzjoni tal-oġġetti
                     
                     
                        Klassifikazzjoni
                        (Kodiċi - NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Prodott (hekk imsejjaħ “sensur tat-temperatura tal-gass tal-egżost”) magħmul minn:
                        
                                    —
                                 
                                 
                                    termistur b’kapaċità li tlaħħaq ma’ vultaġġ tal-elettriku li ma jaqbiżx l-20W, magħluq ġo kontenitur propju tiegħu.
                                 
                              
                                    —
                                 
                                 
                                    bolt biex ikun jista' jitwaħħal,
                                 
                              
                                    —
                                 
                                 
                                    mekkaniżnu biex jiffaċilita t-twaħħil tax-xaft fis-sistema tal-egżost tal-vettura,
                                 
                              
                                    —
                                 
                                 
                                    kejbil tal-elettriku, imdawwar b’materjal reżistenti għas-sħana, li bih il-prodott jista’ jitqabbad ma’ plakka li tippermetti konnessjoni bejnu u bejn is-sistema tal-vettura li timmaniġġja l-magna.
                                 
                              It-termistru huwa kapaċi jbiddel ir-reżistenza li għandu skont it-temperatura. Meta mqabbad, dan il-bdil fir-reżistenza jipproduċi bdil fil-kurrent tal-elettriku, li huwa trażmess lis-sistema li timmaniġġja l-magna.
                        Il-prodott ma jistax jikkonverti l-eżitu tal-kurrent tal-elettriku f'kejl tat-temperatura jew juri t-temperatura.
                     
                     
                        8533 21 00 
                     
                     
                        Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u d-diċitura tal-kodiċijiet NM 8533  u 8533 21 00 .
                        Il-klassifikazzjoni taħt l-intestatura 9025  bħala termometru jew bħala parti minnu hija eskluża peress li l-prodott la jista' jkejjel t-temperatura u lanqas ma jista' juriha.
                        Il-prodott huwa resistor mhux lineari li r-reżistenza tiegħu tinbidel skont it-temperatura u mhix varjabbli minn sistema ta' kontroll (ara wkoll in-noti ta’ Spjegazzjoni dwar is-Sistema Armonizzata għall-intestatura 8533  (A) (5) u (B)).
                        Għaldaqstant irid jiġi kklassifikat taħt il-kodiċi tan-NM 8533 21 00  bħala resistors fissi oħrajn għal kapaċità ta’ mmaniġġar ta’ enerġija mhux aktar minn 20 W.”